Antrenamentul condamnatilor - Paul Coach Wade
\nDupa ce-si petrece peste doua decenii din viata in cateva din cele mai dure penitenciare americane, Paul Wade publica aceasta carte cu un subiect de exceptie, care devine instantaneu best-seller. Autorul demonstreaza ca poti obtine rezultate extraordinare in sport fara ajutorul aparatelor, ci doar folosindu-ti propriul corp, reinviind asa-numitul antrenament calistenic. \n \nBazandu-se pe propria experienta acumulata in regimul de detentie si folosindu-si creativitatea, autorul propune un sistem de antrenament pe cat de simplu, pe atat de eficient, care ofera tuturor un gen de pregatire fizica cu beneficii garantate asupra sanatatii si cu performante incredibile. Demn de mentionat este faptul ca spre deosebire de izolarea muschilor, pe care o realizeaza exercitiile cu greutati si aparate, exercitiile cu propria greutate te transforma intr-un intreg, intr-o masinarie complexa si rezistenta. \n \nExercitiile - genuflexiuni, flotari, tractiuni, ridicari de picioare, pod - sunt prezentate in toate variantele lor posibile, de la cele mai simple la cele mai complexe, mentionand de fiecare data grupele de muschi puse in miscare, metodele de dozare a efortului, precum si mijloacele de perfectionare pentru cei care-si doresc mai mult. \n \nCartea se adreseaza nu doar sportivilor de performanta, ci si celor amatori, barbatilor si femeilor deopotriva, celor tineri ca si celor mai in varsta - intr-un cuvant, tuturor celor care sunt constienti de faptul ca o minte sanatoasa nu poate exista decat intr-un corp sanatos.\n